Diari Oficial de la Generalitat Valenciana


Sumari del DOGV 6890, del 26-10-2012 (2012/9671)

ACORD de 15 de setembre de 2012, del Ple, de creació de fitxers de dades de caràcter personal.
----------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2012/09/15/(1)/dof/vci/html**

### Dades del document

Número de DOGV
:   6890

Data del DOGV
:   26-10-2012

Secció del DOGV
:   I. DISPOSICIONS GENERALS

Número del document
:   2012/9671


Data del document
:   15-09-2012

Organisme emissor
:   Col·legi Oficial d'Enginyers Químics de la Comunitat Valenciana

Tipus de document
:   Acord

Descriptors 

:   * base de dades
    * legislació
    * dades personals
    * col·legi professional

ACORD de 15 de setembre de 2012, del Ple, de creació de fitxers de dades de caràcter personal. [2012/9671]  
Acord intern aprovat pel Ple del Col·legi Oficial d'Enginyers Químics de la Comunitat Valenciana, en la sessió celebrada el dia 15 de setembre de 2012, en virtut de la qual s'aprova la creació dels fitxers de dades de caràcter personal del Col·legi Oficial d'Enginyers Químics de la Comunitat Valenciana.  
L'existència de fitxers amb dades de caràcter personal i els avanços tecnològics, particularment els informàtics, han suposat un increment en les intromissions en l'esfera dels drets a la intimitat i privacitat de les persones. Estes intromissions no sols es manifesten per mitjà de limitacions als drets esmentats, sinó que inclús suposen de vegades vertaderes vulneracions d'estos drets. Com a conseqüència d'això, l'ordenament jurídic establix diversos mecanismes per a la protecció d'estos drets. Així, la Constitució espanyola, reconeix en l'article 18 el dret fonamental a l'honor, la intimitat personal i familiar i a la pròpia imatge, i en el punt quart disposa que la llei limitarà l'ús de la informàtica per a garantir l'honor, la intimitat personal i familiar dels ciutadans i el ple exercici dels seus drets. La jurisprudència del Tribunal Constitucional, per mitjà de les sentències 290/2000 i 292/2000, ha interpretat este article com una via per a atorgar a la protecció de dades de caràcter personal la consideració de dret fonamental. Este dret ha sigut considerat per la doctrina com «dret a l'autodeterminació informativa» o «dret acte disposició de les informacions personals», que, quan es referix al tractament automatitzat de dades, s'inclou en el concepte més ampli de llibertat informativa.  
  
La Llei Orgànica 15/1999, de 13 de desembre, de Protecció de Dades de Caràcter Personal, establix un conjunt de mesures per a garantir i protegir este dret fonamental. En virtut de la qual, la creació, modificació o supressió de fitxers de dades de caràcter personal és responsabilitat de les administracions públiques, així com les entitats o organismes vinculats o dependents d'estes i les corporacions de dret públic sempre que la seua finalitat siga l'exercici de potestats de dret públic. Concretament, el seu article 20, establix la creació, modificació o supressió d'estos fitxers, per al cas de les entitats públiques, únicament podrà realitzar-se per disposició de caràcter general publicada en el Boletín Oficial del Estado o en el diari oficial corresponent.  
  
Per la present disposició s'acorden els punts següents:   
  
Primer. Creació   
Es creen els fitxers de caràcter personal assenyalats en l'annex I.   
  
Segon. Mesures de seguretat   
Els fitxers creats per la present complixen amb les mesures de seguretat establides per la Llei Orgànica 15/1999, de 13 de desembre, i pel Reial Decret 1720/2007, pel qual s'aprova la normativa de desplegament reglamentari de la dita llei.   
  
Tercer. Publicació   
D'acord amb l'article 20 de la LOPD, s'acorda la publicació del present acord en el diari oficial corresponent.   
  
Quart. Entrada en vigor   
Present disposició entrarà en vigor l'endemà a la seua publicació en el diari oficial corresponent.  
  
València, 15 de setembre de 2012.- El president: Vicente Vert Belenguer.  
  
  
ANNEX I  
  
Els fitxers que es creen per mitjà de la present disposició i les seues respectives descripcions són els següents:   
  
1. Fitxer: Col·legiats.   
Responsable del fitxer: Col·legi Oficial d'Enginyers Químics de la Comunitat Valenciana.   
Finalitat i usos: fitxer amb dades de caràcter personal dels col·legiats.  
Persones o col·lectius afectats: col·legiats.   
Procediment d'arreplega de dades: enquestes, formularis i via telemàtica.   
Procedència de l'arreplega de dades: del propi interessat o el seu representant legal.  
Estructura del fitxer i dades inclosos: nom i cognoms, domicili, NIF, telèfon, número de compte corrent, detalls d'ocupació i acadèmics, número de col·legiat, dades relatives a infraccions administratives.   
  
Cessions previstes: a empreses col·laboradores del col·legi.   
Transferències internacionals de dades: no es preveuen.   
Exercici de drets: carrer del Pare Tomàs Montañana, 26 1, D. 46458 València.   
Nivell de Seguretat: mitjà.   
Sistema de tractament: mixt o parcialment automatitzat.  
Mesures de seguretat: descrites en el document de seguretat.


Còpia Permalink ELI